નોંધનીય છે સુરતના, વસંત ગજેરા બાંધકામ ક્ષેત્રે મોટું નામ છે. સુરતમાં જમીનોનાં મુદે્ અનેક ફરિયાદ વસંતભાઈ સામે થઈ છે. અત્યાર સુધી એકપણ ફરિયાદને પોલીસે ગંભીરતાપૂર્વક લીધી નહોતી. પરંતુ હવે આ કેસમાં મોટો વળાંક આવ્યો છે. વસતંભાઈ ગજેરા સુરતમાં મોટું માથું ગણાય છે અને આ ઘટના પ્રકાશમાં આવતા સુરતના ઉમરા પોલીસ મથકે અનેક અન્ય ફરિયાદીઓ આવી ચઢયા હતાં. આગામી દિવસોમાં વસંતભાઈ ગજેરા સામે ઘણા જૂના કેસની ફાઈલો ખૂલે તેવી શક્યતા છે. હાઈકોર્ટે પોલીસની ઠંડી કાર્યવાહી સામે લાલ આંખ કરતાં આગામી દિવસોમાં પોલીસે વધુ અસરકારક કામગીરી કરવી પડે તેમ છે. હવે જોવું રહ્યું કે પોલીસ આ મોટા માથાના વ્યક્તિને છાવરે છે કે પછી તેમની સામે કડક પગલાં લે છે અને કોઈ રાજકીય વગ લગાવીને વસંતભાઈ ગજેરા આ બધા કેસમાં છૂટે છે કે પછી અન્ય કોઈ કારવાહી થાય છે તે જોવું રહ્યું.